
	פניה לדוגמה לוועדת המכרזים לאישור מיזם משותף

	



תאריך פניה: ‏03/09/2026

פנייה לוועדת המכרזים לאישור מיזם משותף


הבקשה מסתמכת על תקנה 3(30) לתח"ם, המאפשרת למשרד להתקשר בהליך של פטור מחובת מכרז לשם ביצוע מיזם משותף אשר יפעל ללא כוונת רווח, עם מי שתורם ממקורותיו לפחות מחצית מעלות ביצוע המיזם;

	נושא המיזם:  אות רמון הינה תוכנית המנהיגות המובילה בישראל לתלמידי כיתות י"ב. במסגרת תוכנית בוחרים  20 מסיימי כיתות י״ב, מצטיינים לימודית, שהוכיחו יכולת מנהיגותית ותרמו תרומה יוצאת דופן לחברה ולקהילה.

שם הגוף עמו מעוניין המשרד להתקשר לביצוע המיזם המשותף: קרן רמון (ע"ר ) 
מספר (ח.פ / ח.צ/ ע.מ / מ. עמותה): 580523074.


	שיווי ההתקשרות של הגוף עמו מעוניין המשרד להתקשר לביצוע המיזם המשותף (בש"ח כולל מע"מ): 

תקציב כלל התוכנית  הינו 342,858 ₪
שיעור ההשתתפות בגובה 35% - 120,000 ₪ . 


	שיווי ההתקשרות של ארגונים נוספים, יש לציין שם הארגון והסכום אותו הוא משלם (בש"ח כולל מע"מ):  
קרן רמון (ע"ר ) סך של  222,858 ₪, שיעור ההשתתפות בגובה 65%;
קרן משרד החדשנות, המדע והטכנולוגיה סך של 120,000 ₪ שיעור ההשתתפות בגובה 35%;


	שווי ההתקשרות של המשרד (לכל הפרויקט , בש"ח כולל מע"מ):
מס' סעיף תקציבי: 19-40-01-22
מרכז קרנות: 520040
שווי עלות כל המיזם (לכל הפרויקט, בש"ח כולל מע"מ) הינו 342,858 ₪


	תקופת ההתקשרות המבוקשת: מיום החתימה על חוזה עד ל31.08.2027


	רקע ותיאור המיזם:
קרן רמון הוקמה על ידי רונה רמון ז"ל במטרה להנציח את מורשתם של אילן ואסף רמון, באמצעות עידוד חינוך למצוינות ומנהיגות פורצת דרך בקרב בני נוער, תוך שימוש בעולמות התעופה, המדע והחלל ככלי השראה חברתי. התוכנית מאתרת ומסננת, בתהליך תחרותי בן שלושה שלבים המשותף למשרדי הממשלה והקרן, כ-20 מסיימי כיתות י"א מצטיינים לימודית בעלי יכולת מנהיגות ותרומה יוצאת דופן לחברה. הנבחרת משקפת פסיפס ישראלי רחב מכלל המגזרים והשכבות, ובמהלך שנת הלימודים (כיתה י"ב) החניכים עוברים הכשרה מנהיגותית מעצימה המקנה להם ארגז כלים ניהולי להובלת החברה הישראלית. 
ייעוד ומטרות התוכנית: יצירת רשת ארצית של סוכני שינוי ומנהיגים צעירים המעורבים בתהליכי השפעה בישראל, תוך הנחלת ערכי מצוינות חברתית, מדעית וטכנולוגית, ופיתוח מיומנויות ניהול באמצעות חשיפה למובילי דעה, לארגונים חברתיים ולתוכנית מנטורים אישית. 
במהלך השנה מתקיימים 12 מפגשים במסגרתם זוכים חניכי אות רמון למפגש בלתי אמצעי עם מובילי דעה בחברה הישראלי דוגמת שרים בממשלה וחברי כנסת, בכירים בצה"ל ומובילים במגזר העסקי.
במטרה להעצים את יכולות ניהול והמנהיגות של החניכים, תתקיים "תוכנית מנטורים" במסגרתה החניכים יקבלו ליווי מ'הפורום הישראלי למנהיגות'- פורום וולנטרי בו חברים מנכ"לים של חברות עסקיות, מנכ"לי עמותות, חוקרים מובילים באקדמיה, ראשי מטות של שרים וסגני ראש עיר. חברי הפורום ילוו את החניכים בתוכנית. תוכנית המנטורים החלה בשנה 2017 ותרמה רבות למשתתפי התוכנית. 
ראשי פרקים ועיקרי התכנים בתוכנית:
· מפגשים חודשיים (ימי עיון וסמינרים): התוכנית כוללת כ-12 מפגשים פרונטליים (חלקם מבוססי לינה וחלקם חד-יומיים) המתקיימים אחת לשלושה שבועות. המפגשים עוסקים בנושאי הליבה של החברה הישראלית ובציר שבין זהות למנהיגות, ומפגישים את החניכים באופן בלתי-אמצעי עם מובילי דעה ודוברים בכירים (שרים, חברי כנסת, בכירים בצה"ל, מנכ"לים במגזר העסקי וראשי מוסדות לאומיים). 
· מפגשים דו-שבועיים מקוונים: רצף פדגוגי שוטף המנוהל אחת לשבועיים על ידי מנהלת התוכנית, לצורך העמקת התכנים וחיזוק הליווי והלכידות הקבוצתית. 
· תוכנית מנטורים וחניכה אישית: מערך חניכה אישי ומתקדם בשיתוף "שותפויות רוטשילד", במסגרתו מצוות כל צמד חניכים למנטור בכיר המלווה אותם במפגשים קבועים לאורך השנה לעיצוב מנהיגות המחר, לצד פגישות הכוונה פרטניות עם מנהלת התוכנית. 
· יוזמות ומעורבות חברתית-מדעית ("יוזמות אות רמון"): במהלך שנת הפעילות, מוביל כל חניך מיזם אישי, חברתי או טכנולוגי פורץ דרך השואף לקדם את תחומי המדע, הטכנולוגיה וה-STEM בקהילה. היוזמה מפותחת ומזוקקת בליווי צמוד של המנטור וצוות התוכנית, ומתורגמת הלכה למעשה לכדי עשייה חברתית מוחשית בשטח תוך יישום הכלים הניהוליים, המנהיגותיים והמדעיים המתקדמים שהחניכים רוכשים לאורך כל השנה. פרויקטי הגמר והיוזמות יוצגו באופן רשמי במסגרת טקס הסיום של התוכנית. 
· קהילת בוגרים: קיום מפגשים וסדנאות המשכיים לבוגרי התוכנית לדורותיהם במטרה להעצים מנהיגים חברתיים צעירים, ולשמר את העשייה הקהילתית והמעורבות החברתית לטווח הרחוק לאור חזון התוכנית. 



	

ייחודיות השותף במיזם - הערך המוסף המקצועי עבור המשרד בביצוע המיזם המשותף:
יצירת רשת סוכני שינוי חברתי אשר תוביל את החברה ותהיה מעורבת בתהליכי שינוי בישראל, לאור ערכי המנהיגות של אילן ואסף רמון.
הנחלת ערכי מנהיגות ומצוינות חברתית וטכנולוגית ברוח החזון של אילן ואסף רמון בקרב מנהיגים צעירים.


	מעורבות המשרד במיזם (יש להסביר כיצד המשרד שותף פעיל במיזם ואינו רק הגוף שממן את המיזם): 

משרד המדע מתקצב את התוכנית בעלות של 35%. בנוסף לתקצוב הנ"ל לתמיכה משתתפת נציגת המשרד מאגף מדע וקהילה, אינסה קוצ'יק, בהליכי המיונים, ובישיבות ועדת ההיגוי. 



	יש להסביר מדוע קיים ערך מוסף בעריכת המיזם ללא כוונת רווח על פני התקשרות במכרז: 

תוכנית אות רמון נותנת היכולות והכלים ניהוליים של החניכים באמצעות חשיפה לטכנולוגיות לשינוי חברתי, ארגונים חברתיים, מובילי דעה, תרומה לקהילה והשבחת היכולות באמצעות תוכנית מנטורים. הקמת רשת בוגרים של סוכני שינוי חברתי על בסיס בוגרי השנים הקודמות, שתמשיך להוביל עשייה חברתית ומעורבות בקהילה לטווח הארוך  דרך שילובם התעסוקתי וההתנדבותי


	הוכחת המומחיות הייחודית של הספק בתחום, וכי הוא פועל בתחום המיזם באופן שוטף, אף קודם להתקשרות:

המשרד והקרן הממשלתית יחד עם קרן רמון יהיו ההיגוי של התוכנית ויובילו יחדיו את ביצוע הפעילות המתוכננת.
היוזמה לביצוע הפעילות הינה של המשרד והקרן רמון הממשלתית יחד עם קרן רמון (ע"ר) כאשר קרן רמון  הינה הגוף אשר מבצע את הפעילות יחד עם המשרד. כאמור, מדובר בתוכנית ייחודית  ומוצלחת. אות רמון נוסדה בשנת 2016 על ידי רונה רמון ואישים מובילים בחברה הישראלית. העמותה מנציחה את מורשתו של בעלה של רונה, אילן רמון ושל בנם אסף רמון.



	הוכחת היתרון הכלכלי בעריכת ההתקשרות כמיזם משותף, וזאת בשים לב להשתתפות של הספק במיזם, וכן במומחיות של הספק: 
קרן רמון מפעילה תכניות חינוכיות בכ90- ישובים ורשויות בכל הארץ ובכל המגזרים בחברה הישראלית. זאת בשאיפה להקנות לדור הצעיר את היכולת למיצוי הפוטנציאל האישי שלהם באמצעות חלל ותעופה, תוך הישענות על שלושת הערכים: מצוינות, מנהיגות חברתית ותעוזה פורצת. ערכים ברוחם ובדמותם של אילן, רונה ואסף רמון. הקשרים של קרן רמון מובילים לכך שהרבה מהפעילויות ניתנות בחינם או במחיר מופחת וכן זה הקרן משתתפת ב50% מהעלויות.


	תוצרים - יש לציין מהם התוצרים שיתקבלו מהמיזם ולמי ישמרו הזכויות על תוצרי הפעילות (תוצאות מחקרים, תכניות לימוד, פיתוח שירותים וכדומה): אין תוצרים משמעותיים 


	כל מידע אחר הרלוונטי להחלטת ועדת המכרזים:
אין 

	התייחסות ועדת  המכרזים לסיווג הבקשה כהתקשרות ולא לתמיכה:



	האם המיזם כולל בקשה לשימוש בלוגו המשרד? כן/לא
כן, הלוגו של המשרד יופיע בכל פרסום של התוכנית לצד הלוגו של הקרן רמון: באתר התוכנית (דף הנחיתה), בחומרים מודפסים, בפרסום ברשתות החברתיות וכדומה. 
החסות תינתן למשך כל תקופת ההתקשורת, כולל האופציות.

וועדת המכרזים תהווה גם וועדת חסויות ותבחן בהתאם. 








לבקשה זו חובה לצרף:

1 הצעת מחיר מאת השותף למיזם ובה תוכנית תקציבית מפורטת לרבות אבני דרך לתשלום (הצעת המחיר הינה נספח לחוזה. לכן, חובה שהצעת המחיר תכלול תאריך ותירשם על דף לוגו של המציע + חותמת). 
2 מילוי וחתימה של השותף למיזם על תצהיר "בקשה למיזם משותף ופירוט תקציבי + התחייבות לפי תקנה 3(30) לתח"מ". 
3 אם יש שותפים נוספים המממנים את המיזם - יש לציין מיהם ומה חלקם התקציבי במיזם.

שם הפונה: רבקה בר-זאב קוג'מן 
אגף: אגף בכיר מדע וקהילה
חתימה:   [image: ]
שותף במיזם: קרן רמון 
	תאריך: ‏‏‏07/06/2026
לכבוד: וועדת המכרזים של משרד החדשנות, המדע והטכנולוגיה

הנדון: בקשה למיזם משותף ופירוט תקציבי + התחייבות לפי תקנה 3(30) לתח"מ - תצהיר

בהתאם לבקשתכם, הריני להצהיר ולאשר כדלקמן:
1. עלות המיזם הכוללת לכל התקופה היא _342,858 ₪ , עלות משרד החדשנות, מדע וטכנולוגיה. לצד עלות המיזם השותף  עם  קרן רמון   מתחייב להשקיע לפחות 65% מעלות המיזם הכוללת על 222,858 ₪   , לרשום את הוצאותיו בספר הנהלת החשבונות ולהגיש חשבונית ו/או דוח ביצוע בכל הליך ביצוע תשלום.
1. התחייבויותיו הנ"ל של השותף במיזם תוכנית מנהיגות אות רמון יעמדו בתוקפן למשך 8  חודשים מיום הקמת המיזם, וזאת בהתאמה לתקופת המיזם הצפויה (עד לתאריך 31/08/2027 ).
1. ידוע לנו כי מקורות המימון של השותף במיזם המוכרים לפי הוראת תכ"ם, "התקשרות לביצוע מיזם משותף לפי תקנה 3 (30) לתח"מ", מס' 7.8.3 כמקורות עצמיים.
1. כמו כן, השותף במיזם מתחייב כי לפחות 10% מחלקו במימון המיזם המשותף, יועמד באמצעות תרומות/הכנסות שאינן בשווה כסף. 
1. ידוע לנו כי מקורות המימון הלא מוכרים, אשר מפורטים בהוראת תכ"ם, "התקשרות לביצוע מיזם משותף לפי תקנה 3 (30) לתח"מ", מס' 7.8.3, לא יוכרו כמקורות עצמיים של השותף במיזם. 
1.  עלות המיזם הכוללת הינה 342,858 ₪   (כולל מע"מ). מצורף פירוט של העלות הכוללת לביצוע המיזם המשותף.
1. הריני מתחייב כי, התקשרויות שלי עם צדדים נוספים ככל שהן נובעות מן ההתקשרות עם המשרד במיזם המשותף, ייעשו במכרז, ובלבד שאינן פטורות ממכרז לפי תקנות חובת המכרזים, תשנ"ג 1993.
1. הריני מתחייב להמציא למשרד, וזאת ככל ויאושר המיזם המשותף וייחתם הסכם התקשרות, ערבות ביצוע  בהתאם להוראת התכ"ם, "ערבויות", מס' 7.3.3. 
1. זהו שמי, זו חתימתי והאמור לעיל אמת.
בכבוד רב ובברכה,

                                                                            פרטי השותף במיזם (חתימה באמצעות מורשי חתימה כדין)
בכבוד רב ובברכה,

                                                                                                  פרטי השותף במיזם (חתימה באמצעות מורשי חתימה כדין)

‏‏07/06/2026
אישור



אני עו"ד ________________ (מספר רישיון _____), מרחוב____________________, מאשר/ת כי ביום __________, הופיע בפני, __________, מר/גב' __________, מורשה חתימה של השותף במיזם ________ ולאחר שהזהרתיו/ה כי עליו/ה להצהיר את האמת וכי תהיה צפויה לעונשים הקבועים בחוק אם לא תעשה כן, אישרה את נכונות תצהירו/ה דלעיל וחתם/ה עליו בפני.


					        _________________________
                                                                                      שם עורך הדין - חתימה וחותמת

	בתוקף מיום: 02.05.2023
	
	שם המאשר: יהונתן רזניק

